**OMMAVIY OFERTA SHARTNOMASI**

**(“Yangiyo‘l tomorqa” onlayn mikroqarzini taqdim etish bo‘yicha)**

**Toshkent sh. 202\_\_ yil “\_\_” \_\_\_\_\_\_\_**

Mazkur Ommaviy oferta shartnomasi O‘zbekiston Respublikasi Fuqarolik kodeksining 367-370-moddalariga muvofiq ishlab chiqilgan bo‘lib, “Biznesni rivojlantirish banki”ATB (bundan buyon matnda “Bank” deb ataluvchi) tomondan, mikroqarz olishga layoqatli bo‘lgan jismoniy shaxs (keyingi o‘rinlarda – “Qarz oluvchi”)ga “Yangiyo‘l tomorqa” nomli onlayn mikroqarz mahsulotini taqdim etish yuzasidan ommaviy oferta shartnomasini (bundan buyon matnda “Oferta” deb ataluvchi) imzolash orqali munosabatga kirishish bo‘yicha rasmiy taklifi hisoblanadi.

Bankning ushbu maxsulotidan foydalanuvchilar O‘zbekiston Respublikasi Prezidentining 2025-yil 6-martdagi F-18-son farmoyishi ijrosi yuzasidan Yangiyo‘l shahri hamda Yangiyo‘l, Bulung‘ur, Sirdaryo, Asaka tumanlarida joylashgan mahalla fuqarolar yig‘in (MFY)larida doimiy roʻyxatda turuvchi Davlat soliq xizmati organlarida oʻzini oʻzi band qilgan shaxs sifatida roʻyxatdan oʻtgan va ijtimoiy soliq toʻlayotgan Oʻzbekiston Respublikasi fuqarosi bo‘lishi shart.

**I. Umumiy qoidalar**

* 1. Bank mazkur ofertaga muvofiq bank kartasi saqlovchisiga, bankning ushbu mahsulotidan foydalanish layoqatiga ega bo‘lgan jismoniy shaxsga, milliy valyutada bankning mobil ilovasi orqali onlayn mikroqarz ajratishni taklif etadi.
  2. Oferta shartlari Qarz oluvchi tomonidan to‘liq o‘rganib chiqilishi va akseptlanishi natijasida kelib chiqadigan huquqiy oqibatlari bilan tanishishi shart. Oferta Qarz oluvchi tomonidan akseptlaganidan keyin tomonlar uchun majburiy hisoblanadi va huquqiy ahamiyatga ega bo‘ladi.
  3. “Qarz oluvchi” tomonidan mazkur ofertada belgilangan harakatlarning bajarilishi, u tomonidan shartnoma shartlariga rozilik berilganligini va oferta akseptlanganligini anglatadi. Ofertani akseptlangan paytdan oferta taraflar o‘rtasida tuzilgan va imzolangan hisoblanadi.

**II. Oferta (shartnoma) predmeti**

**2.1**. Bank mazkur oferta shartlariga ko‘ra, Qarz oluvchiga maxsulot pasporti talablariga muvofiq mikroqarz berish majburiyatini, Qarz oluvchi esa olingan mikroqarzni oferta va uning ajralmas qismi bo‘lgan to‘lov jadvalida belgilangan muddat va miqdorda qaytarish hamda mikroqarzdan foydalanganligi uchun foizlar to‘lash majburiyatini oladi.

**III. Mikroqarz ajratish tartibi**

**3.1** Mikroqarz milliy valyutada Mikroqarz liniyasi ochmagan holda, Qarz oluvchining Mikroqarz hisobvarag‘idan faqat Bank tomonidan emissiya qilingan (ochilgan) Bank kartasiga (maxsus hisobvarag‘iga) naqd pulsiz shaklda pul o‘tkazish yo‘li bilan ajratiladi.

* 1. Mikroqarz Oferta akseptlagan vaqtning keyingi ish kunidan kechiktirilmasdan ajratiladi. *(Mobil ilova va mobil ilovaning ishlashi bilan bog‘liq bo‘lgan ichki va tashqi ma’lumotlar bazasi hamda Bankning dasturiy ta’minotlarida kutilmagan texnik nosozliklar ro‘y bergan holatlar bundan mustasno)*. Bunda, Bank ro‘y bergan texnik nosozliklar bartaraf etilgan bank ish kuni davomida nazarda tutilgan Mikroqarz liniyasini ochib berish majburiyatini oladi.
  2. Mikroqarz muddati 12 oygacha (mijoz tomonidan tanlanadi).
  3. Imtiyozli davri 4 oygacha
  4. Mikroqarz va unga hisoblangan foizlarni qaytarish muddati: Qarz oluvchi tomonidan Oferta va to‘lov jadvalida qayd etilgan muddatlardan kechiktirrlmasdan amalga oshiriladi.
  5. Mikroqarz ta’minoti: qarz oluvchi tomonidan Mikroqarzni qaytarmaslik xatari bo‘yicha sug‘urta polisi asosida ta’minlanadi.

IV. Mikroqarzni qaytarish va foizlarni to‘lash

* 1. Mikroqarzning yillik foiz stavkasi 20% (yigirma foiz).
  2. Mikroqarzdan foydalanganlik bo‘yicha foizlar Bank tomonidan har kuni hisoblab boriladi. Bunda, oylik foiz to‘lovi har oyning mavjud bo‘lgan kunlar soni bo‘yicha aniqlanadi. Mikroqarz bo‘yicha foiz hisoblanishi bank ish kuni yakunida mavjud bo‘lgan asosiy qarz qoldig‘i bo‘yicha hisoblanadi.
  3. Mikroqarz bo‘yicha asosiy qarz va unga hisoblangan foizlar hamda boshqa to‘lovlar Bank kassasiga naqd pul yoki bank mobil ilovasi yohud boshqa to‘lov vositalari orqali pul o‘tkazish yo‘li bilan amalga oshiriladi. Qarz oluvchi tomonidan Mikroqarz bo‘yicha to‘lovlarni belgilangan muddatlarda to‘liq amalga oshirib borishi shart.
  4. Agar mikroqarz to‘lovining sanasi bank ish kuni hisoblanmasa, to‘lov keyingi bank ish kuniga ko‘chiriladi.
  5. Shartnoma bo‘yicha to‘lovlar quyidagi ketma ketliklarga muvofiq yo‘naltiriladi:

1. asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;
2. joriy davr uchun hisoblangan foizlar va joriy davr uchun asosiy qarz bo‘yicha qarzdorlik;

v) neustoyka (jarima, penya);

g) Qarzdorning qarzdorlikni qaytarish bilan bog‘liq bo‘lgan boshqa xarajatlari.

**4.6.** Mazkur Shartnoma bo‘yicha Bank o‘z talablarini qanoatlantirishi uchun zarur bo‘lgan pul mablag‘larini Fuqarolik kodeksining 783-moddasiga asosan, Qarz oluvchining barcha hisobvaraqlarida (ya’ni, ish haqi va unga tenglashtirilgan to‘lovlari, bank kartasi hamda boshqa hisobvaraqlarida) turgan pul mablag‘larini to‘lov talabnomasi yoki memorial order orqali so‘zsiz tartibda Qarz oluvchining roziligisiz avto to‘lov tizimidan foydalangan holda Mikroqarz qarzdorligini qoplashga haqli.

V. Taraflarning huquq va majburiyatlari

* 1. Bankning majburiyatlari:
     1. Qarz oluvchiga Mikroqarz va boshqa lozim bo‘lgan bank hisobvaraqlarini ochish;
     2. Mazkur ofertada ko‘rsatilgan shartlar va miqdorda pul mablag‘laridan foydalanish uchun mikroqarz taqdim etish;
     3. Qarz oluvchining bankdagi maxsus karta hisobvarag‘iga kelib tushayotgan pul mablag‘larini uning vujudga kelgan qarzdorligini qoplash uchun yo‘naltirish;
     4. Qarz oluvchini Mikroqarz va unga hisoblangan foizlar bo‘yicha vujudga kelgan muddati o‘tgan qarzdorligi to‘g‘risida mobil ilova va sms xabarnoma orqali shuningdek, yozma yoki og‘zaki tartibda xabardor etish.
  2. Bank huquqlari:
     1. Quyidagi holatlarda Qarz oluvchidan Mikroqarz va unga hisoblangan foizlarni muddatidan oldin qaytarish, shartnomani bekor qilish hamda mikroqarz bo‘yicha barcha qarzdorliklarni muddatidan oldin qaytarish to‘g‘risida talab qo‘yishi mumkin:
* Mikroqarz bo‘yicha hisoblangan asosiy qarz va (yoki) foiz to‘lovlarini qaytarish muddati buzilganda;
* qarz oluvchining moliyaviy holati yomonlashganda;
* qarz oluvchining hisobvarag‘idagi pul mablag‘lariga (shuningdek bankda ochilgan) taqiq qo‘yilganda;
* qarz oluvchining mikroqarzni qoplash istiqboli mavjud bo‘lmaganda;
* qarz oluvchi tomonidan shartnoma shartlarini o‘z muddatida bajarilishiga tahdid soluvchi asos va boshqa hodisalar sodir bo‘lib, shartnoma bo‘yicha o‘z majburiyatlarini bajarmagan taqdirda.
  + 1. Qarz oluvchining maxsus bank kartasi hisobvarag‘i va boshqa hisobvarag‘lari bo‘yicha amaliyotlarni nazorat va monitoringini mustaqil tarzda amalga oshirish (shuningdek, hisobidagi kirim-chiqim pul aylanmalarini).
    2. Mikroqarzga ariza berish davomida qarz oluvchining mobil ilovadagi shaxsiy sahifasiga bog‘langan barcha kartalari va keyinchalik bankka ma’lum bo‘lgan Bank tarmoqlarida va boshqa tijorat banklarida ochilgan qarz oluvchining shaxsiy bank kartalarini avto to‘lov xizmatiga bog‘lash va muddati o‘tgan qarzdorlik vujudga kelgan taqdirda mazkur kartalardan qarzdorlikni akseptsiz undirish;
    3. Mikroqarz olish jarayonida texnik nosozliklar sababli qarz oluvchi kartasiga ortiqcha pul mablag‘lari tushirib berilishi oqibatida yuzaga kelgan qarzdorlikni undirish bo‘yicha zaruriy choralarni ko‘rish;
    4. Mikroqarz bo‘yicha barcha qarzdorliklar qaytarilishida o‘zining huquq va manfaati himoyasi uchun yetarli va zarur bo‘lgan, O‘zbekiston Respublikasining amaldagi qonunchiligi va ofertadagi qaytarishning barcha choralarni ko‘rish. Qaytarish bilan bog‘liq barcha harajatlar Qarz oluvchi tomonidan qoplanadi;
    5. Mikroqarzning asosiy qarzi va unga hioblangan foiz to‘lovlari o‘z muddatida to‘lanmagan taqdirda undiruvni mikroqarzning ta’minotiga yoki Qarz oluvchining ish haqi va unga tenglashtirilgan to‘lovlari, bank plastik kartasi hamda boshqa hisobvarag‘larida turgan pul mablag‘lariga qaratish orqali undirish.

**5.3. Qarz oluvchining majburiyatlari:**

* + 1. Mikroqarz bo‘yicha asosiy qarz va foizlarni belgilangan muddatda va miqdorda to‘lash, ish haqi yoki unga tenglashtirilgan to‘lovlarni o‘tkazish, zarur hollarda, naqd pul mablag‘larini Bank kassasiga topshirish yo‘li bilan to‘lovlarni amalga oshirish;
    2. . Mikroqarz va unga hisoblangan foizlarni o‘z vaqtida va to‘liq qoplanishiga ta’sir ko‘rsatishi mumkin bo‘lgan barcha holatlar haqida bankni o‘z vaqtida xabardor etish;
    3. Bank dasturiy ta’minotlarida kutilmagan texnik nosozliklar sababli qarz oluvchining bank kartasiga noto‘g‘ri kelib tushgan pul mablag‘lari yuzasidan Bankni har qanday aloqa vositalari orqali xabardor qilish va mazkur mablag‘lardan foydalanmaslik, qaytarish masalasi bo‘yicha barcha choralarni ko‘rish, shuningdek qarzdorlik bo‘yicha hisoblanishi lozim bo‘lgan foizlar noto‘g‘ri ekanligi aniqlanganda bankni zudlik bilan xabardor etish;
    4. Yashash manzili va ish joyi o‘zgarganligi haqida, Bankni besh ish kunidan kechiktirmagan holda yozma tartibda ogohlantirish;
    5. Qarz oluvchi bilan Bank o‘rtasida aloqa vositasi bo‘lgan, ya’ni qarz oluvchi bilan bog‘lanish imkonini beruvchi ma’lumotlar (telefon raqami va boshqalar)ning o‘zgarganligi haqida, Bankni uch kunlik muddatda yozma tartibda ogohlantirish;
    6. Qarz oluvchi Bankka noto‘g‘ri ma’lumotlar berilishi sababli kelib chiqadigan holatlar uchun javobgar;
    7. Mikroqarz bo‘yicha qarzdorlik doirasida o‘z majburiyatlari yuzasidan Bank oldida barcha mol- mulki bilan javob berish;
    8. Login, parol va maxfiy so‘zni oshkor qilmaslik, shuningdek tizimga kirish uchun SMS xabarnoma orqali yuborilgan tasdiqlov kodlarini uchinchi shaxslarga bermaslik, bunday holatlarga yo‘l qo‘ysa, Bank ushbu holat yuzasidan kelib chiqqan moddiy va ma’naviy zararlar uchun javobgar emas;
    9. Qarz oluvchi quyidagilarni tasdiqlaydi va kafolatlaydi:

1. qarzdorlik muammoga aylanganda va o‘z muddatida to‘lanmaganda, uning so‘ndirilishi yuzasidan amaliy yordam so‘rab, Qarz oluvchining ish joyi, yashash joyidagi MFY va yaqin qarindoshlariga Bank tomonidan yozma murojaat qilinishiga o‘z roziligini beradi hamda bu holat bank sirini oshkor qilish deb hisoblanmaydi;
2. Mikroqarz to‘lovi muddati o‘tkazib yuborilgan qarz yuzaga kelganligi haqida SMS xabar junatilishi va telefon orqali qo‘ng‘iroqlar amalga oshirilishiga qarshi emas;

v) qarzdorlik vujudga kelgan taqdirda qarz oluvchining shaxsiy va Mikroqarz qarzdorligi bilan bog‘liq bo‘lgan ma’lumotlarni Mikroqarz ta’minoti sifatida Mikroqarz qaytmaslik xavf xataridan sug‘urta polisini taqdim etgan sug‘urta kompaniyasi taqdim etilishiga o‘z roziligini beradi va bu holat bank sirini oshkor qilish deb hisoblanmaydi;

g) Mikroqarz tarixini shakllantirish uchun zarur bo‘lgan ma’lumotlarni Mikroqarz axborotining davlat reestri va Mikroqarz byurosiga taqdim etilishiga/olinishiga o‘z roziligini beradi, bu holat bank sirini oshkor qilish deb hisoblanmaydi.

5.4 Qarz oluvchining huquqlari:

**5.4.1.** Mikroqarz mablag‘lari ajratilguniga qadar, Mikroqarz olishdan bepul asosda voz kechish;

**5.4.2**. Mikroqarzni muddatidan oldin qaytarish;

**5.4.3.** Mikroqarz qarzdorliklari bo‘yicha Bankdan ma’lumotlar olish;

**5.4.4.**Mikroqarzlash va hisob-kitoblar bo‘yicha O‘zbekiston Respublikasining normativ-huquqiy hujjatlari va Bankning ichki me’yoriy hujjatlaridagi o‘zgarishlar haqida Bankdan ma’lumot olish.

* 1. Sanksiyalar bilan bog‘liq xatarlarni boshqarish bo‘yicha shartlar
     1. Ushbu Shartnoma bo‘yicha o‘z majburiyatlarini bajarishda tomonlarning har biri o‘z faoliyatida iqtisodiy va moliyaviy sanksiyalar bo‘yicha xalqaro qonunchilikka rioya qilishga qaratilgan siyosat va tartiblariga amal qilishini, ularni qo‘llab-quvvatlashini tan oladi hamda tasdiqlaydi.
     2. Qarz oluvchi uchun hisobvaraq ochishdan oldin Bank tavakkalchilikni (shu jumladan sanksiyalar xavfi) aniqlash uchun zarur bo‘lgan barcha ma’lumotlarni va hujjatlarni so‘rashga haqli. So‘ralgan ma’lumotlar taqdim etilmagan yoki to‘liq taqdim etilmagan taqdirda, bank omonatchiga hisobvaraq ochishda rad etishga haqli.
     3. Qarz oluvchi yoki uning operatsiyasi sanksiya ta’sir doirasiga tushganda yoki tushishi xavfi mavjud bo‘lganda, Bank - operatsiyani o‘rganish maqsadida qo‘shimcha ma’lumotlarni hamda zarur bo‘lgan hujjatlarni olish (so‘rash), operatsiya miqdorini chegaralash, operatsiyani cheklash, rad etish, shuningdek mazkur shartnomani bir tomonlama bekor qilish huquqiga ega.
     4. Bank - Qarz oluvchi va uning Kontragenti hamda u bilan tuzilgan bitim bo‘yicha har qanday zarur ma’lumot yoki hujjatlarni *(kontragent to‘g‘risidagi ma’lumotlar, uning to‘liq rekvizitlari, uning affillangan shaxslari ro‘yxati, uning aksiyadorlari/muassislari tarkibi, uning ijro organi, mansabdor shaxslari, xodimlari, mahsulot to‘g‘risida, jo‘natish hujjatlari, mahsulotning spetsifikatsiyasi, tashuvchi to‘g‘risidagi ma’lumotlar va b.)* sanksiyalar ro‘yxatida mavjud yoki mavjud emasligini aniqlash maqsadida Qarz oluvchidan talab qilishga, Qarz oluvchi tomonidan barcha zarur hujjat/ma’lumotlar taqdim qilinmagan hollarda, Qarz oluvchiga xizmat ko‘rsatishni rad etish huquqiga ega;
     5. Bank har qanday sanksiya va embargolar bilan bog‘liq xatarlar oqibatida Qarz oluvchining topshirig‘iga asosan amalga oshirilgan to‘lovlar bo‘yicha pul mablag‘larining qaytarilishi, bloklanishi, muzlatilishi, yo‘qolishi yoki shu kabi boshqa holatlar uchun javobgar bo‘lmaydi. Shuningdek, har har qanday sanksiyalar ta’siri sababli Qarz oluvchiga yetkazilgan zarar uchun javobgar emas.

VI.Taraflar javobgarligi

* 1. Bank quyidagi hollarda qarz oluvchining nomidan Bankning mobil ilovasi orqali olingan pul mablag‘lari uchun javobgar bo‘lmaydi, jumladan:
* qarz oluvchining yaqinlari va qarindoshlari hamda uchinchi shaxslarga mobil ilovada qarz oluvchining shaxsiy sahifasiga qarz oluvchining shaxsan o‘zi kirish va undan foydalanish imkoniyatini bergan taqdirda;
* qarz oluvchining PIN (PIN) kodlari va parollari, mobil ilova va qarz oluvchining kartalari bo‘yicha kelgan sms xabarnomadagi kodlarning qarz oluvchining aybi bilan boshqa shaxslarga ma’lum bo‘lib qolishi natijasida;
* Bankka Qarz oluvchi nomidan noto‘g‘ri ma’lumotlarni taqdim etilishi natijasida.
  1. Asosiy qarzni qaytarish muddati kechiktirilganda, Qarz oluvchi Bankka butun kechiktirilgan davr uchun shartnomada belgilangan foiz stavkasining 1,5 baravar oshirilgan miqdorida yuqori foiz to‘laydi.
  2. Mazkur shartnomada belgilangan muddatda Bank tomonidan Mikroqarz liniyasini ochib berish kechiktirilganida, Bank Qarz oluvchiga kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 50 foizdan oshmagan miqdorda penya to‘laydi.
  3. Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun qarzdor Bankka kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 50%idan oshmagan miqdorda penya to‘laydi.
  4. Taraflarni penya va oshirilgan foiz stavkasini to‘lashi, ularning asosiy majburiyatlarini bajarishdan ozod etmaydi.

**VII. Nizolarni hal etish tartibi**

* 1. Tomonlar ushbu oferta yuzasidan kelib chiqishi mumkin bo‘lgan kelishmovchilik va nizolarni muzokaralar yo‘li bilan hal qiladilar. Agarda ko‘rsatib o‘tilgan kelishmovchilik va nizolar muzokaralar yo‘li bilan hal etilmasa, ular O‘zbekiston Respublikasining amaldagi qonun hujjatlariga asosan Bank xizmatlari ofisi (BXO), Bank xizmatlari markazi (BXM) joylashgan joydagi tegishli sudda hal etiladi

Nizolar vujudga kelgan taqdirda, Bank yozuvlari, ko‘chirmalar har ikki tomon uchun mazkur oferta bo‘yicha majburiyatlar dalil bo‘lib hisoblanadi.

VIII. Ofertaning amal qilish muddati

* 1. Mazkur oferta akseptlagandan so‘ng kuchga kiradi, Qarz oluvchi tomonidan ushbu oferta bo‘yicha majburiyatlar to‘liq bajarilguniga qadar amalda bo‘ladi.
  2. Mazkur oferta muddatidan oldin, unda ko‘zda tutilgan hollarga asosan bir tomonlama bekor qilinishi mumkin.
  3. Mazkur oferta tomonlardan birining tashabbusi bilan bekor bo‘lganda, Qarz oluvchi Mikroqarz bo‘yicha barcha qarzdorliklarni Bankka to‘lashi shart.

**IX. Korrupsiyaga qarshi kurashishga doir talablar**

**9.1.** Taraflar ushbu shartnoma bo‘yicha o‘z majburiyatlarini bajarayotganda ularning har biri o‘z faoliyatida korrupsion harakatlarni to‘liq taqiqlash va har qanday shaklda yordam (bevosita yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi. Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga qarshi kurashishga qaratilgan siyosat va tartib (agar mavjud bo‘lsa)talablariga amal qiladilar.

**9.2.** Taraflar ushbu shartnoma bo‘yicha o‘z majburiyatlarini bajarish jarayonida o‘zlari, ijroiya organi, ularning mansabdor shaxslari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini, shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini kafolatlaydi.

**9.3**. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi bir qoidalari buzilganligini tasdiqlovchi ishonchli faktlar va materiallarni taqdim qilishi shart.

Yozma xabarnomalar “Biznesni rivojlanish banki” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari” (tel:78-150-59-95, veb sayt [www.brb.uz](http://www.brb.uz), Telegram messenjer @BRB\_ANTIKOR\_BOT (email: antikor@brb.uz) orqali amalga oshiriladi.

**9.4.** Ushbu bo‘lim qoidalari taraflardan biri tomonidan buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari yuzasidan ma’lumot taqdim qilmagan taqdirda, boshqa taraf shartnomani bir taraflama qisman yoki to‘liq bekor qilishga haqli.

**9.5.** Mazkur shartnomani korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlangan dalolatnomada belgilangan muddat va miqdorda amalga oshiriladi.

X. Boshqa shartlar

**10.1.** Mikroqarz mobil ilova orqali 24/7 rejimida ajratiladi.

**10.2.** Qarz oluvchi, o‘ziga taalluqli bo‘lgan yoki uni identifikatsiya qilish imkonini beradigan axborotlarni/ ma’lumotlarni Bank tomonidan uchinchi shaxslarga berilishiga yoki ulardan foydalanishiga o‘z roziligini beradi.

**10.3**. Mazkur shartnomaning bir yoki bir nechta sharti qonunga yoki sud qaroriga muvofiq o‘z kuchini yo‘qotsa, shartnomaning boshqa shartlari bekor bo‘lishiga asos bo‘lmaydi.

**10.4**. Mazkur shartnomada ko‘zda tutilmagan boshqa holatlar bo‘yicha tomonlar O‘zbekiston Respublikasining amaldagi qonunchiligiga asosan hal etadilar.

**“Qarz oluvchi” “Bank”**